**AKMENĖS RAJONO SAVIVALDYBĖS PEDAGOGINĖ PSICHOLOGINĖ TARNYBA**

**SKELBIA KONKURSĄ PSICHOLOGO PAREIGYBEI UŽIMTI**

Data 2022-10-11

Akmenės rajono savivaldybės pedagoginė psichologinė tarnyba (biudžetinė įstaiga, kodas 300070724, adresas Respublikos g. 22, Naujoji Akmenė, LT-85164), skelbia konkursą psichologo pareigybei užimti.

**Darbo sutarties rūšis:** neterminuota

**Darbo krūvis**: 1,25 etato

**Pareigybės lygis**: A1

**Darbo užmokestis: 2821,43** (priklausomai nuo turimo darbo stažo)

**Pretendentų kvalifikaciniai reikalavimai:**

* Psichologo profesinė kvalifikacija – psichologijos magistro laipsnis (studijų apimtis – ne mažesnė nei 240 kreditų) ar jam prilygstanti profesinė kvalifikacija (ne trumpesnių nei 5 metų nuosekliųjų studijų). Ne mažesnė kaip trejų metų psichologo darbo pedagoginė patirtis.
* Vertinimo metodikos: WISC III- LT, DISC
* Kvalifikacijos tobulinimas pedagoginės psichologinės tarnybos veiklos organizavimo, psichologinio konsultavimo, švietimo, vertinimo, specialiųjų poreikių nustatymo bei priskyrimo specialiųjų ugdymosi poreikių grupei klausimais ir kt.

**Pretendentas turi žinoti ir išmanyti:**

* Gebėti taikyti gebėjimų vertinimo metodikas, atliekant asmens psichologinį įvertinimą.
* Žinoti ir gebėti taikyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus, kitus teisės aktus, reglamentuojančius specialųjį ugdymą, išmanyti Lietuvos specialiojo ugdymo sistemą.
* Tvarkyti ir pildyti savo darbo dokumentus, vykdyti direktoriaus įsakymais nustatytas vidaus administravimo funkcijas ir kuruoti konkrečių sričių veiklas, tvarkyti jų dokumentaciją ir kt.
* Išbandyti naujai parengtas psichologinio vertinimo metodikas, įvertinant jų tinkamumą.
* Nustatyti mokinio (vaiko) asmenybės ir ugdymosi problemas, numatyti tiesioginio poveikio būdų ir taikyti psichologinio konsultavimo technikas individualiai ar / ir grupėje, dirbant su mokiniais (vaikais), turinčiais bendravimo, elgesio, emocinių, tarpusavio santykių, mokymosi problemų, priklausomybių, patyrusiais traumą (išgyvenusiais netektį, tėvų skyrybas ir kitais atvejais), patyrusiais smurtą ar smurtavusiais (ne vėliau kaip per 5 darbo dienas nuo pranešimo apie smurto faktą momento), bendradarbiauti su tėvais (globėjais, rūpintojais), mokytojais ar kitais švietimo įstaigos darbuotojais ir kitais su mokinio (vaiko) ugdymu susijusiais asmenimis, teikiant jiems rekomendacijas.
* Psichologinių problemų prevencija: Mokyklų, savivaldybės teritorijoje esančių vaikų globos namų mokinių (vaikų) grupių psichologinių problemų prevencijos poreikio nustatymas, prevencinių priemonių bei programų rengimas, organizavimas ir įgyvendinimas, pagalba mokyklos vaiko gerovės komisijai (toliau – komisija) krizės Mokykloje metu (psichologinių krizių Mokykloje intervencija ir postvencija (įvykus savižudybei, smurto atvejui ar kt.).
* Rengti metodines rekomendacijas vaiko raidos psichologijos, pedagoginės ir socialinės psichologijos, psichologinių problemų prevencijos klausimais.
* Kuruoti įstaigose dirbančių psichologų veiklas.

**Pretendentai privalo pateikti šiuos dokumentus:**

* Prašymą dalyvauti konkurse;
* Užpildytą pretendento anketą;
* Asmens tapatybę patvirtinantį dokumentą ir šių dokumentų kopijas;
* Išsilavinimą patvirtinančius dokumentus ir šių dokumentų kopijas, kitus dokumentus, patvirtinančius pretendento atitiktį kvalifikaciniams reikalavimams;
* Gyvenimo aprašymą (CV);
* Galima pateikti asmeninių privalumų sąrašą, kuriame laisva forma nurodyti gebėjimai, įgūdžiai ir dalykinės savybės;
* Valstybinio socialinio draudimo pažymėjimą arba pranešimą apie asmens socialinio draudimo numerį ir/arba kitus darbo patirtį patvirtinančius dokumentus.

**Konkurso pretendentų atrankos būdas –** testas žodžiu (pokalbis).

Dokumentų pateikimo būdas: el. būdu (per VATIS Prašymų teikimo modulį).

Telefonas pasiteirauti: (8 425) 52399 arba 8 61955274 .

Pretendentai, atitinkantys atrankos reikalavimus, bus informuojami asmeniškai ir kviečiami į atranką ­­­­­­­­­­­­­­­­­­­­­­­­­­­­­­­­­­­2022-10-11 Akmenės rajono savivaldybės pedagoginės psichologinė tarnybos direktoriaus

kabinete.